A Győr nem hibázott a kupadöntőben
A Győr és a Ferencváros a női kézilabda Magyar Kupa döntőjében csapott össze: a trófeát végül Görbiczék nyerték.
Nem történt meglepetés azzal, hogy a fináléba ez a két együttes jutott be, hiszen a két legjobb női alakulatról beszélünk, a kérdés inkább az volt, hogy a Győr behúzza-e a kupát, vagy meglepetésre a Fradi borítja a papírformát.

Ha a számokra hallgatunk, akkor is az ETO elsősége volt borítékolható, hiszen 2005 óta minden évben a győriek nyerték meg a sorozatot.

Idén pedig tízedszer végzett az élen a Győr, hiszen a szombati döntőben már a kezdés után domináltak a meccsen, hol hárommal, hol öttel vezettek, majd a szünet előtt Kovacsicz módosította 18-14-re az állást.

A fordulást követően már hat is volt közte, így az is belefért az ETO-nak, hogy kicsit kiengedjenek: a Ferencvárosnak lett volna esélye arra, hogy izgalmassá tegye a hajrát, azonban három gólnál közelebb nem tudtak riválisukhoz férkőzéni.

Végül az ETO öttel, 34-29-re nyerte meg a mérkőzést, és ezzel a Magyar Kupát.

Eredmény – Női kézilabda Magyar Kupa, döntő

Ferencváros–Győr 29–34(14–18)

a 3. helyért:
Siófok-Galérius Fürdő – Veszprém Barabás-Duna Takarék 32-21 (13-10
Sport